钦定古今图书集成/理学汇编/学行典/第230卷 > 《赠崔孝子》明·徐贲
## 钦定古今图书集成/理学汇编/学行典/第230卷 > 《赠崔孝子》明·徐贲

洪洞山前震鼙鼓，东家被杀西家掳。崔郎逃兵山更
深，手引诸儿背驮母。须臾兵急行恐迟，月昏霜滑山
崄巇。大儿牵衣小儿哭，心在护母宁恋儿。仓皇弃儿
巅岩里，永割慈情知必死。明朝邻里忽抱还，全家相
看尽惊喜。我知此事由衷情，不有神护安能生。儿今
拜父，孙拜母，一家团圝居乐土。